آغا ابراهیم زال بیگ اوغلو سالماس شهرینده آنادان اولموشدو. آتاسی قول کیمی امیر سلیمان خان قووانلی-قاجار طرفیندن تیفلیسدن گتیریلمیشدی. موسلمان اولاندان سونرا آزادلیغا بوراخیلمیشدی. عبّاس میرزه‌ نین یاخینلاریندان اولان گورجو اصیلزاده‌سی لاچین خانا یاخینلاشمیشدی.آغا ابراهیم کیچیک یاشلاریندا پینه‌چی شاگیردی کیمی ایشه باشلامیشدی. زیرکلیگی سایه‌سینده سارایا یاخینلاشاراق آبدارباشی وظیفه‌سینه یییه‌لندی. سونرا امین‌السلطان لقبینه لاییق گؤرولدو. ایکی ایل سونرا شاهین دوه و قاتیر تؤوله‌لرینه باشچی تعیین ائدیلدی.